To måtte på skadestue men slap ifølge politiet i Hobro utrolig billigt fra et uheld på motorvejen torsdag aften. Uheldet skete ved rastepladsen Senhøj, da en 21-årig kvinde fra Hobro mistede herredømmet over sin bil. Det skete fordi hun fik et hjulpar ud i rabatten, og da hun ville korrigere ramte hun autoværnet og væltede. To andre biler blev involveret, da de ville styre uden om den væltede bil. Den ene af dem endte på en mark.

Opsummering:
Ringe personskade ved uheldet nær Hobro